Suchinthana/ta-wikipedia huggingface dataset:
முன் தயாரிப்பு

முன் தயாரிப்பு (Pre-production) என்பது ஒரு திரைப்படம், நாடகம் அல்லது பிற செயல்திறன் சம்பந்தப்பட்ட உற்பத்தியில் சில கூறுகளைத் முன் திட்டமிடும் செயல்முறை முன் தயாரிப்பு ஆகும். ஒரு உற்பத்தியில் மூன்று பாகங்கள் உள்ளன: முன் தயாரிப்பு, உற்பத்தி மற்றும் பிந்தைய தயாரிப்பு ஆகும்.

இந்த முன் தயாரிப்பு பிரிவில் நிதி பொதுவாக உறுதிப்படுத்தப்படும் மற்றும் முதன்மை நடிக உறுப்பினர்கள், இயக்குநர் மற்றும் ஒளிப்பதிவாளர் போன்ற பல முக்கிய கூறுகள் அமைக்கப்பட்டிருக்கும். மற்றும் முன் தயாரிப்பின் போது தனிப்பட்ட காட்சிகளுக்கு ஏற்ப திரைக்கதை பிரிக்கப்படப்படும் மற்றும் அனைத்து திரைக்காட்சிக்கு ஏற்ற இடங்கள், நடிகர்கள், உடைகள் போன்றவை தேர்வு செய்யப்படும்.

மேற்கோள்கள்

திரைப்படம் தயாரித்தல்
திரைப்படத் தயாரிப்பு
தொலைக்காட்சி சொல்லியல்
அசுகரோன் அன்னாசி

அசுகரோன் அன்னாசிப்பழங்கள் (Azucarron pineapple) ஒண்டுராசு, மத்திய மற்றும் தென் அமெரிக்காவின் பிற பகுதிகளில் விளையும் மிகவும் இனிமையான அன்னாசிப்பழ வகை பழமாகும். இவை வறட்சியைத் தாங்கி வளரக்கூடியவை. இப்பழங்கள் கூம்பு வடிவத்தில் காணப்படும். அசுகரோன் என்றும் சுருக்கமாக இவை அழைக்கப்படுகின்றன.

விளக்கம் 
இந்தவகை அன்னாசி பொதுவாக 800 முதல் 1,400 கிராம் வரை எடையுடையதாக இருக்கும். பழக்கூழ் நிறம் அடர் மஞ்சள் நிறமாக, நீர் நிறைந்து காணப்படும்.

மேற்கோள்கள் 

அன்னாசி
ஒந்துராசு
தண்டாயுதபாணி

தண்டாயுதபாணி (Dhandayuthapani) 2007இல் வெளிவந்த இந்தியத் தமிழ் அதிரடித் திரைப்படமாகும். சரவண சக்தி இதை இயக்கியுள்ளார். இப்படத்தில் புதுமுகங்களான எஸ். சுரேஷ் ராஜா, சிவானி சிறீ ஆகியோர் முக்கிய வேடங்களில் நடித்துள்ளனர். மனோஜ் கே. ஜெயன், பாபி, சூரி, காதல் சுகுமார், இரஞ்சிதா, விஜி கெட்டி, பாலு ஆனந்த், மகாநதி சங்கர் ஆகியோர் துணை வேடங்களில் நடித்திருந்தனர். சி. என். ராஜதுரை தயாரித்த இப்படத்தில் சுனில் மற்றும் இ. எல். இந்திரஜித் இசையமைத்தனர். பாடல்கள்  தமிழமுதன் எழுதியுள்ளார்.படம் 27 ஏப்ரல் 2007 அன்று வெளியிடப்பட்டது.

நடிகர்கள் 

 தண்டாயுதபாணியாக எஸ். சுரேஷ் ராஜா  
 தேன்மொழியாக சிவானிசிறீ
 தமிழரசுவாக மனோஜ் கே. ஜெயன் 
 யானை குமாராக பாபி
 தண்டாயுதபாணியின் நண்பராக சூரி
 தண்டாயுதபாணியின் நண்பராக காதல் சுகுமார் 
 சந்தியாவாக ரஞ்சிதா
 தண்டாயுதபாணியின் தாயாராக விஜி கெட்டி
 நீதிபதியாக பாலு ஆனந்த்
 தமிழரசுவின் அடியாளாக மகாநதி சங்கர்
 யானை குமாரின் அடியாளாக பெசன்ட் ரவி 
 யானை குமாரின் அடியாளாக சம்பத் ராம் 
 வேங்கை பாண்டியாக சரவண சக்தி
 சிறப்புத் தோற்றத்தில் நிஷா

தயாரிப்பு 
சரவண சக்தி, இயக்குநர் எஸ்.ஏ.சந்திரசேகரிடம் முன்னாள் உதவியாளராக இருந்தார். சி.என்.ஆர் பிலிம்ஸ் பதாகையின் கீழ் தண்டாயுதபாணி என்ற படத்தின் மூலம் இயக்குனராக அறிமுகமானார். தொழில் ரீதியாக மருத்துவராக இருக்கும் சி.என்.ராஜதுரை இந்த படத்தில் தயாரிப்பாளராக உருவெடுத்திருந்தார். எஸ்.சுரேஷ் ராஜா தண்டாயுதபாணி என்ற தலைப்பு வேடத்தில் நடித்தார். கேரளாவைச் சேர்ந்த வித்யா மோகன், சிவானி சிறீ என்ற பெயரில் கதாநாயகியாக நடிக்க தேர்வு செய்யப்பட்டார். சண்டைக் காட்சிகளை ஜாகுவார் தங்கம் இயக்கியுள்ளார். உருத்ரன் ஒளிப்பதிவையும், சுனில் மற்றும் இ.எல். இந்திரஜித் இசையமைப்பையும் செய்திருந்தனர். படத்தொகுப்பினை பி.எஸ்.வாசு மற்றும் சலீம் பொறுபேற்றிருந்தனர். இப்படம் முதன்மையாக நாகர்கோயில் மற்றும் மதுரை ஆகிய இடங்களில் படமாக்கப்பட்டது.

ஒலிப்பதிவு 

திரைப்படத்தின் இசை மற்றும் ஒலிப்பதிவு ஆகியவற்றை இசையமைப்பாளர்கள் சுனில் மற்றும் இ.எல் இந்திரஜித் மேற்கொண்டனர். ஒலிப்பதிவில் யோசி, தமிழமுதன் மற்றும் சரவண சக்தி ஆகியோர் எழுதிய நான்கு பாடல்கள் உள்ளன.

வரவேற்பு 
திரைப்படம் பாராட்டத்தக்க வரவேற்பைப் பெற்றது.

குறிப்புகள் 

மதுரைக்களத் திரைப்படங்கள்
இந்தியத் தமிழ்த் திரைப்படங்கள்
2007 தமிழ்த் திரைப்படங்கள்
மாமனிதன் (திரைப்படம்)

மாமனிதன் (Maamanithan) என்பது இயக்குநர் சீனு இராமசாமி எழுதி இயக்கி 2022 ஆம் ஆண்டு வெளியான தமிழ் படமாகும். யுவன் சங்கர் ராஜா தனது ஒய்.எஸ்.ஆர் புரொடக்சன்ஸின் கீழ் இந்த படத்திற்கு தயாரிப்பாளராக உள்ளார். விஜய் சேதுபதி, யுவன் சங்கர் ராஜா, சீனு ராமசாமி ஆகிய மூவருக்கும் தென்மேற்கு பருவகாற்று, இடம் பொருள் ஏவல், தர்மதுரை போன்ற படங்களுக்குப் பிறகு இணையும் நான்காவது படமாகும். மேலும், யுவன் தனது தந்தை இளையராஜாவுடன் இணைந்து இசையமைத்தார். நடிகை காயத்ரி ஒரு முக்கிய வேடத்தில் விஜய் சேதுபதியுடன் நடித்தார்.

கதைச்சுருக்கம் 
தனி ஒட்டுநரான இராதாகிருஷ்ணன் தன் மகளையும் மகனையும் தனியார் பள்ளியில் படிக்கவைப்பதற்காக தன் தொழிலில் இருந்து மாறி படுகுழியில் விழுகிறார். இதனால் ஏற்பட்ட சிக்கல்களால் தன் குடும்பத்தையும், ஊரையும் விட்டுத் தலைமறைவாகிறார். இச்சூழலில் தன் குடும்பத்தைக் காக்க என்ன செய்தார் என்பதை இப்படம் சித்தரிக்கிறது.

நடிகர்கள் 
 இராதகிருஷ்ணனாக விஜய் சேதுபதி
 இரம்யாவாக காயத்ரி
 கே. பி. ஏ. சி. இலலிதா
 குரு சோமசுந்தரம்
 ஷாஜி சென்
 ஜுவெல் மேரி
 அனிகா
 சரவண சக்தி

தயாரிப்பு 
2018 திசம்பர் 15 அன்று ஒரு எளிய விழாவுடன் மதுரையில் இந்த படத்திற்கான படப்பிடிப்பு தொடங்கியது. படப்பிடிப்புக்கான இரண்டாவது கட்டமாக கேரளம் மற்றும் வாரணாசியில் நடைபெற்றது.

மேற்கோள்கள்

வெளி இணைப்புகள் 

மதுரைக்களத் திரைப்படங்கள்
இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
இளையராஜா இசையமைத்த திரைப்படங்கள்
2022 தமிழ்த் திரைப்படங்கள்
சீனு இராமசாமி இயக்கிய திரைப்படங்கள்
காயத்ரி (நடிகை)

காயத்ரி சங்கர் (Gayathrie Shankar) தமிழ் திரைப்படங்களில் முக்கிய வேடங்களில் தோன்றும் ஒரு நடிகையாவார். இவர் 2012 ஆம் ஆண்டில் "18 வயசு" என்ற படத்துடன் அறிமுகமானார். ஆனாலும், நடுவுல கொஞ்சம் பக்கத்த காணோம் என்ற திரைப்படத்தினால் இவர் மிகவும் பிரபலமானவர். அதன் பின்னர், இவர் பொன்மாலைப் பொழுது, ரம்மி, ஒரு நல்லநாள் பாத்து சொல்றேன், புரியாத புதிர், சூப்பர் டீலக்ஸ் போன்ற பல்வேறு திரைப்படங்களில் நடித்தார். "வெள்ள ராஜா" என்ற வலைத் தொடரில் தனது திறமையைக் காண்பித்தார். இவர் தற்போது மாமனிதன் படத்தில் நடித்து வருகிறார்.

சொந்த வாழ்க்கை 
காயத்ரியின் குடும்பம் தமிழ் வம்சாவளியைச் சேர்ந்தது. இவர் கர்நாடகாவின் பெங்களூரில் வளர்ந்தார்.

தொழில் 
18 வயசு என்ற உளவியல் படம் இவரது முதல் வெளியீடாக இருந்தாலும், விஜய் சேதுபதியுடன் இணைந்து நடுவுல கொஞ்சம் பக்கத்த காணோம் என்ற படத்தில் நடித்ததற்காக அங்கீகரிக்கப்பட்டார். 2013 இல் பொன்மாலைப் பொழுது, மத்தாப்பூ என்ற இரு திரைப்படங்களில் நடித்தார். இவர் அடுத்ததாக 1980களில் நடக்கும் கல்லூரிக் காதல் கதையான ரம்மியில் இனிகோ பிரபாகரனுக்கு இணையாக நடித்தார்.

சித்திரம் பேசுதடி 2  என மறுபெயரிடப்பட்டு, 2019 இல் ஒரு வெளியிடப்பட்ட உலா என்ற திரைப்படத்திலும், இரஞ்சித் செயகொடி இயக்கி 2017 இல் வெளியான புரியாத புதிர் என்ற படத்தில் விஜய் சேதுபதியுடன் இணைந்து நடித்தார்.

அறிமுக இயக்குநர் ஆறுமுகுகுமார் இயக்கிய "நல்ல நாள் பாத்து சொல்றேன்" என்ற படத்தில் விஜய் சேதுபதி, கௌதம் கார்த்திக், நிகாரிகா கொனிதேலா ஆகியோருடன் நடித்தார். இப்படம் 2 பிப்ரவரி 2018 அன்று வெளியிடப்பட்டது. "சீதக்காதி" என்ற படத்தில் ஒரு சிறப்புத் தோற்றத்தில்  நடித்தார். 2018 ஆம் ஆண்டில் இவர் அமேசான் பிரைம் வெளியிட்ட வலைத் தொடரான "வெள்ள ராஜா" என்ற  பிரத்தியேகத் தொடரில் ஆதிராவாக நடித்தார்.

தியாகராஜன் குமாரராஜா இயக்கி, விஜய் சேதுபதி, சமந்தா அக்கினேனி, பஹத் பாசில், ரம்யா கிருஷ்ணன், மிஷ்கின் உள்ளிட்ட பலரும் நடித்த சூப்பர் டீலக்ஸ் என்ற திரைப்படத்திலும் நடித்திருந்தார். இவர் தற்போது சீனு இராமசாமி இயக்கத்தில் விஜய் சேதுபதியுடன்] மாமனிதன் என்ற படத்தில் பணிபுரிகிறார்.

குறிப்புகள்

வெளி இணைப்புகள் 
 
 

1993 பிறப்புகள்
தமிழ் நடிகைகள்
தமிழ்த் திரைப்பட நடிகைகள்
வாழும் நபர்கள்
உற்றான்

உற்றான் (Utraan) என்பது இயக்குநர் இராசகசினி இயக்கிய 2020இல் வெளியான தமிழ் மொழிப் படமாகும். இப்படத்தில் புதுமுகம் இரோசன் உதயகுமார், புதுமுகம் இரோசினி கோமாலி, பிரியங்கா நாயர் (ஒரு இடைவெளிக்குப் பிறகு தமிழ்த் திரைப்படங்களுக்கு திரும்பினார்) ஆகியோர் முக்கிய கதாபாத்திரங்களில் நடித்திருந்தனர். பு. ரவிசங்கர், மதுசூதன் ராவ், வேல ராமமூர்த்தி ஆகியோரும் முக்கிய வேடங்களில் நடித்திருந்தனர். படத்தின் இசையமைப்பை என். ஆர். ரகுநந்தன் மேற்கொண்டிருந்தார்.

சுருக்கம் 
உற்றான் படத்தின் கதை இரண்டு கல்லூரி மாணவர்களுடன் தொடங்குகிறது. ஒரு ஆணும் மற்றும் ஒரு பெண்ணும், கல்லூரியில் படிக்கும்போது காதலிக்கிறார்கள். காவல்துறையைச் சேர்ந்த பெண்ணின் தந்தை அடியாட்களின் உதவியுடன் அவர்களைப் பிரிக்க முயற்சிக்கிறார். அவர்கள் தங்கள் உறவை எப்படி பாதுகாக்கிறார்கள் என்பதே மீதிக்கதை.

நடிகர்கள் 

 இரோசன் உதயகுமார்
 இரோசினி கோமாலி
 கமலியாக பிரியங்கா நாயர் 
 பு. ரவிசங்கர்
 காவல் ஆய்வாளராக மதுசூதன் ராவ்
 வேல ராமமூர்த்தி
 அறிவுடைநம்பியாக புளோரன்ட் பெரைரா
 இமான் அண்ணாச்சி
 தேனீர் கடை உரிமையாளராக கோதண்டம்
 ஜாங்கிரி மதுமிதா
 கானா சுதாகர்
 சுலக்சணா 
 காவல் அதிகாரியாக சூப்பர்குட் சுப்ரமணி
 தவசி 
 சரவண சக்தி
 சேரன் ராஜ் 
 காதல் சரவணன் 
 அங்காடித் தெரு சிந்து 
 வழக்கறிஞராக போராளி திலீபன்
 பிரேமபிரியா
 ஆரு பாலா

தயாரிப்பு 
பலகுரலுக்கு பெயர் பெற்ற இரோசினி கோமாலி, இந்த படத்தின் மூலம் தமிழில் அறிமுகமானார். இவர் ஒரு காவல் அதிகாரியின் மகளாக நடித்துள்ளார். மதுசூதன் ராவ் மற்றும் வேல ராமமூர்த்தி ஆகியோர் எதிர்மறை வேடங்களில் நடித்திருந்தனர். பு. ரவிசங்கர் ஒரு முக்கிய வேடத்தில் நடித்தார். வெயில் படத்தில் நடித்திருந்த பிரியங்கா நாயர் இப்படத்தில் கல்லூரி விரிவுரையாளராக நடித்திருந்தார். பாடகர் கானா சுதாகர் இப்படத்தில் துணை வேடத்தில் தோன்றினார்.

வெளியீடு 
இரோசன் உதயகுமார் மற்றும் மதுசூதன் ராவ் ஆகியோரின் நடிப்பை தி டைம்ஸ் ஆஃப் இந்தியா பாராட்டியது. மாலை மலரும், தினத்தந்தியும் பாடல்களையும் ஒளிப்பதிவையும் பாராட்டியது.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
பிரியங்கா நாயர்

பிரியங்கா நாயர் (Priyanka Nair) (பிறப்பு 30 சூன் 1985) இந்திய விளம்பர நடிகையான இவர் மலையாளத் திரையுலகில் முக்கியமாக பணியாற்றுகிறார். இவர் 2006 ஆம் ஆண்டில் வெளியான வெயில் என்ற தமிழ் திரைப்படத்தில் அறிமுகமானார். பூமி மலையாளம், விலபங்கல்கப்புரம் மற்றும் ஜலாம் ஆகிய படங்களில் நடித்ததற்காக விமர்சன ரீதியான பாராட்டுகளைப் பெற்றார்.

தனிப்பட்ட வாழ்க்கை 
பிரியங்கா தமிழ் திரைப்பட இயக்குநரும் நடிகருமான இலாரன்சு ராம் என்பவரை என்பவரை]] 23 மே 2012 அன்று திருவனந்தபுரத்தில் உள்ள ஆற்றுக்கால் பகவதி கோவிலில் திருமணம் செய்து கொண்டார். இவர்களுக்கு முகுந்த் ராம் என்ற ஒரு மகன், 18 மே 2013 அன்று பிறந்தார். இந்த இணை 2015 இல் விவாகரத்து கோரி மனு தாக்கல் செய்தது.

தொழில் 
பிரியங்கா தனது மேல்நிலைக் கல்வியை முடித்து திருவனந்தபுரத்தின் மார் இவானியோசு கல்லூரியில் இயற்பியல் பயின்றார். இந்த காலகட்டத்தில், ஊமக்குயில், மேகம், ஆகாசதூது போன்ற மலையாள தொலைக்காட்சித் தொடர்களில் பகுதிநேர நடிப்பில் இருந்தார். தொலைக்காட்சி தொடர்களில்  நடிப்பதை "நேர விரயம்" என்று கருதினார். மேலும் ஒருபோதும் படங்களில் நடிக்க விரும்பவில்லை. மாறாக ஒரு விரிவுரையாளராக விரும்பினார்.

இயக்குநர் சங்கர் தயாரித்திருந்த இயக்குநர் வசந்தபாலன் இயக்கியிருந்த வெயில் (2006) என்ற தமிழ் திரைப்படத்தில் அறிமுகமானார. அதில் இவர் பசுபதியுடன் நடித்திருந்தார். இவரது முதல் மலையாளத் திரைப்படம் கிச்சாமணி எம்பிஏ (2007), ஒரு இவருக்கு துணை வேடமாக இருந்தது. அடுத்த ஆண்டில் இவர் டி. வி. சந்திரனின் விலபங்கல்கப்பூரம் என்ற படத்தில் சுஹாசினியுடனும், பிஜு மேனனுடன் நடித்தார். இதில் இவரது நடிப்பு இவருக்கு சிறந்த நடிகைக்கான கேரள மாநில திரைப்பட விருதைப் பெற்றுத் தந்தது. ரெடிப்.காம் 2009 ஆம் ஆண்டின் சிறந்த மலையாள நடிகை என்று பெயரிட்டது. இவிடம் ஸ்வர்கமணு என்ற படத்தில் மோகன்லாலுக்கு இணையாக தோன்றிய பின்னர் இவர் பிரபலமடைந்தார். பிரியங்கா தனது இராயல் என்ஃபீல்ட் புல்லட் மோட்டார் சைக்கிள்'' ஓட்டுவதை விரும்புகிறார்.

குறிப்புகள்

வெளி இணைப்புகள் 

கன்னடத் திரைப்பட நடிகைகள்
1985 பிறப்புகள்
கேரள மாநில திரைப்பட விருது வென்றவர்கள்
மலையாளத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
பிஜூ மேனன்

பிஜு மேனன் (Biju Menon) (பிறப்பு: செப்டம்பர் 9, 1970) ஓர் இந்திய திரைப்பட நடிகராவார். இவர் பெரும்பாலும் மலையாளத் திரைப் படங்களில் தோன்றி வருகிறார். மேலும் ஒரு சில தமிழ் மற்றும் தெலுங்கு திரைப்பட வரவுகளையும் பெற்றுள்ளார். 1995 ஆம் ஆண்டில் புத்ரன் என்ற படத்தில் அறிமுகமானார். இரண்டு தசாப்தங்களாக நீடித்த ஒரு வாழ்க்கையில், இவர் 130க்கும் மேற்பட்ட படங்களில் தோன்றியுள்ளார். மேலும், இரண்டு கேரள மாநில திரைப்பட விருதுகளையும், இரண்டு தென்னிந்திய பிலிம்பேர் விருதுகளையும் வென்றுள்ளார்.

ஆரம்ப கால வாழ்க்கை 
மேனன் செப்டம்பர் 9, 1970 அன்று மடத்திபறம்பில் பி. என். பாலகிருட்டிண பிள்ளைக்கும், மாலதியம்மா மேனன் ஆகியோருக்கு பிறந்தார். இவருக்கு சோமன், சுரேஷ், இராசேந்திரன் மற்றும் சிறீகுமார் என்ற நான்கு சகோதரர்கள் உள்ளனர். திருச்சூரில் உள்ள ஜே.டி.எஸ் தொழில்நுட்ப உயர்நிலைப் பள்ளியில் தனது ஆரம்பக் கல்வியைப் பெற்ற இவர், பின்னர், திருச்சூர் புனித தாமஸ் கல்லூரியில் வணிகவியல் பட்டம் பெற்றார். மேலும், சமூகவியலில் முதுகலையையும் பெற்றார்.

பிஜு மேனன்  மலையாளத் தொலைக்காட்சி நிகழ்ச்சிகளான நிங்கலூடே ஸ்வந்தம் சாந்து, பருதேசாயிலேகுல்லா பதா மற்றும் மிகைலின்தே சந்ததிகள் போன்றவற்றின் மூலம் தனது நடிப்பு வாழ்க்கையைத் தொடங்கினார். ஜூத் அட்டிபெட்டியின் அறிமுகப் படமான "புத்ரன்", "மிகைலினே சந்ததிகள் என்ற படத்தின் தொடர்ச்சியான படங்களில் அறிமுகமானார். எதிர்மறை வேடங்களிலும், இரண்டாம் நிலை நாயகனாகவும் பல திரைப்படங்களில் நடித்தார். 1990களின் பிற்பகுதியில் நாயகனாக தோன்ற ஆரம்பித்தார். இவரது நடிப்பு பாரட்டப்பட்டாலும், இவர் நடித்த பெரும்பாலான படங்கள் வசூலில் தோல்வியுற்றன. இரண்டாவது நாயகனாக இவரது பாத்திரங்கள் பிரபலமாக இருந்தன.

இவர் சுரேஷ் கோபியுடன் பத்ரம், எஃப். ஐ. ஆர், சிந்தாமணி கோலாகேஸ் போன்ற வெற்றி பெற்றத் திரைப்படங்களில் நடித்தார். 1990களின் பிற்பகுதியிலும் 2000களின் முற்பகுதியிலும் டி. வி. சந்திரன், லெனின் இராசேந்திரன், கமல் போன்ற இயக்குநர்களுடன் மழா, மதுரநோம்பரக்கட்டு, அன்யார், மேகமலர்கர் போன்ற ஒரு சில திரைப்படங்களில் தோன்றினார்.

இயக்குநர் இலால் ஜோஸ் இயக்கியிருந்த பெரும்பான்மையான படங்களில் இவர் தோன்றியுள்ளார். இதில் ஒரு மரவத்தூர் கனவு, சந்திரனுடிகுன்னா திகில், இரெண்டாம் பாவம், பட்டாளம, இரசிகன், சாந்துபொட்டு, முல்லா , இசுபானிசு மசாலா போன்றவை. கிருஷ்ணகுடியில் ஒரு பிரணயகாலத்து (1997) படத்தில் அகிலச்சந்திரன் என்ற பாத்திரத்திலும், டி. டி. தாசன் VI பி (2010) என்ற படத்தில் நந்த குமார் என நடித்ததற்காக தனது நடிப்பு வாழ்க்கையில் இரண்டு முறை சிறந்த சிறந்த நடிகருக்கான கேரள மாநில திரைப்பட விருதை வென்றார். இவர் தமிழ் படங்களிலும் ஒரு எதிர்மறை வேடங்களில் செயல்படுகிறார். மேலும் மஜா, தம்பி போன்ற வெற்றி பெற்ற படங்களிலும் நடித்துள்ளார். மே 2018 இல், அமெரிக்கா, கனடா போன்ற நாடுகளில் நிகழ்த்திய மதுரம் மேடை நிகழ்ச்சியில் மேடை கலைஞராகவும் பாடகராகவும் தனது பல்திறமையை நிரூபித்தார்.

தனிப்பட்ட வாழ்க்கை 
இவர், மழா, மதுரநோம்பரக்கட்டு, மேகமலர்கள் போன்ற மலையாளத் திரைப்படங்களில் தன்னுடன் நடித்திருந்த முன்னாள் மலையாள நடிகையான சம்யுக்தா வர்மா என்பவரை நவம்பர் 21, 2002 அன்று திருமணம் செய்து கொண்டார். இந்த தம்பதியினருக்கு 14 செப்டம்பர் 2006 இல் தக்ச் தர்மிக் என்ற மகன் பிறந்தார்.

மேற்கோற்கள்

வெளி இணைப்புகள் 
 

இந்தி தொலைக்காட்சி நடிகர்கள்
தென்னிந்திய பிலிம்பேர் விருதுகளை வென்றவர்கள்
மலையாளத் திரைப்பட நடிகர்கள்
1970 பிறப்புகள்
கேரள மாநில திரைப்பட விருது வென்றவர்கள்
வாழும் நபர்கள்
தீக்குச்சி (திரைப்படம்)

தீக்குச்சி (Theekuchi என்பது  2008 ஆண்டைய இந்திய தமிழ் அதிரடித் திரைப்படம் ஆகும்.  ஏ. எல். ராஜா இயக்கிய இப்படத்தில் முன்னணி வேடங்களில் ஜெய் வர்மா, புதுமுகம் மைத்ரி ஆகியோர் நடித்துள்ளனர். வடிவேலு, சந்தானம், பானுப்பிரியா, ஆஷிஷ் வித்யார்த்தி, தண்டபாணி ஆகியோர் துணை வேடங்களில் நடித்துள்ளனர். சிறீகாந்து தேவா இசையமைத்துள்ளார். இந்த படம் 14 மார்ச் 2008 அன்று வெளியிடப்பட்டது. இப்படம் வினுத லால் மற்றும் பிரம்மானந்தம் ஆகியோரைக் கொண்டு கூடுதல் காட்சிகள் எடுக்கபட்டு  தெலுங்கு மொழியில் அகிரவ்வா என்ற பெயரில் மொழிமாற்றம் செய்யபட்டு  2014 இல் வெளியிடப்பட்டது.

கதை 
அரசாங்க நிலத்தில் ஒரு பள்ளியைக் கட்ட விரும்பிய தனது தாயை ( பானுப்ரியா ) கொன்றவர்களைப் பழிவாங்கும் நோக்கில் சக்தி (ஜெய் வர்மா) ஈடுபட்டுள்ளார். உள்ளூர் கள்ளசாராய வியாபாரியும் ரவுடியுமான பசுபதி பாண்டியன் ( ஆஷிஷ் வித்யார்த்தி ), கல்வி அமைச்சரின் ( தண்டபாணி ) உதவியுடன், சுயநிதி தனியார் பொறியியல் கல்லூரியைத் துவக்குகிறார். கட்டாய நன்கொடைகளைப் பெற்று, கல்லூரியில் சேர்க்கைகளை நடத்துவதன் மூலம் பசுபதி பணக்காரராகவும் சக்திவாய்ந்தவராகவும் மாறுகிறார். பணம் செலுத்த இயலாத ஏழை மாணவர்கள் தற்கொலை செய்து கொள்கிறார்கள் அல்லது காணாமல் போகிறார்கள். சக்தியும் பசுபதியின் மகளான கதாநாயகி (மித்ரியா) உட்பட  அவரது நண்பர்களும் கல்லூரி வளாகத்தில் நடந்து வரும் அநீதிக்ககு  எதிராக போராடுகிறார்கள். அவர்கள் இறுதியில் எவ்வாறு வெற்றிபெற்று நீதியை நிலைநாட்டுகிறார்கள் என்பதுதான் திரைப்படம்.

நடிகர்கள் 

ஜெய் வர்மா சக்தியாக
மேனகை
வடிவேலு (நடிகர்) குறவனாக 
சந்தானம்
பானுப்ரியா (நடிகை) சக்தியின் தாயாக  
ஆஷிஷ் வித்யார்த்தி பசுபதி பாண்டியனாக
தண்டபாணி (நடிகர்) கலவியமைச்சராக
தம்பி ராமையா குரங்கு ராமசாமியாக
கொச்சி ஹனீஃபா காசியாக
பாண்டி குறவனின் மகனாக
பூவிலங்கு மோகன்
ராஜீவ்
சுமன் செட்டி
வினு சக்ரவர்த்தி
எஸ். எஸ். ராஜேந்திரன்
வாசு விக்ரம்
ஷோபா
காளிதாஸ்

தயாரிப்பு 
தீக்குச்சி படத்தை ஸ்டார் மூவி மேக்கருக்காக ஜி. ஏ. லூகாஸ் தயாரித்தார். முன்னதாக பார்த்திபன் நடித்த நினைக்கத்த நாளில்லை படத்தை இயக்கிய ஏ. எல். ராஜன் இப்படத்தின் இயக்குநராக தேர்வு செய்யப்பட்டார். டிஸ்கோ சாந்தியின் சகோதரரும், முன்பு அழகிய தீயே படத்தில் நடித்தவருமான ஜெய் வர்மா படத்தின் முக்கிய கதாபாத்திரத்தில் நடிக்க தேர்வு செய்யப்பட்டார்.  எஸ். எஸ். ராஜேந்திரன்  2014 இல் இறப்பதற்கு முன்பு கடைசியாக நடித்த படம் இதுவாகும்.

இந்த படம் 2005 ஆம் ஆண்டில் தொடங்கப்பட்டு மதுரை, திருப்பரங்குன்றம், கொடைக்கானல், நாகர்கோயில்,  கன்னியாகுமரி ஆகிய இடங்களில் படப்பிடிப்பு நடத்தபட்டது. தயாரிப்பாளர் தங்களுக்கு சம்பளம் கொடுக்கவில்லை என்று கேரளாவைச் சேர்ந்த நடிகைகள் புகார் கூறியபோது படம் சர்ச்சைக்கு உள்ளானது. படப்பிடிப்பு 2006 இல் முடிவடைந்தது. 2007 இல் வெளியிட முடிவு செய்யப்பட்டது, ஆனால் அது தவறிப்போய் இது 2008 இல் வெளியிடப்பட்டது.

இசை 
படத்திற்கான இசையை சிறீகாந்து தேவா அமைக்க, பா. விஜய், சினேகன், நந்தலாலா, விஜய் சாகர். ஜெயர்வி ஆகியோர் பாடல் வரிகளை எழுதினர்.

குறிப்புகள்

வெளி இணைப்புகள் 
 

இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
2008 தமிழ்த் திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
அவானி சதுர்வேதி

விமான லெப்டினன்ட் அவானி சதுர்வேதி (Avani Chaturvedi) (பிறப்பு: நவம்பர் 27, 1993) மத்திய பிரதேசத்தின் ரேவா மாவட்டத்தைச் சேர்ந்த இந்திய விமானி ஆவார். மோகனா சிங் மற்றும் பாவனா காந்த் ஆகியோருடன் இவர் முதல் பெண் போர் விமானியாக அறிவிக்கப்பட்டார். இந்த மூவரும் சூன் 2016 இல் இந்திய விமானப்படையின் போர் படைக்குள் சேர்க்கப்பட்டனர். அப்போதைய பாதுகாப்பு மந்திரி மனோகர் பாரிக்கர் அவர்களால் 2016 ஆம் ஆண்டு சூன் 18 ஆம் தேதி தேசத்திற்கு சேவை செய்ய முறையாக நியமிக்கப்பட்டார்.

ஆரம்பகால வாழ்க்கையும், கல்வியும் 
அவானி 1993 அக்டோபர் 27 அன்று பிறந்தார். இவரது தந்தை, தினகர் சதுர்வேதி, மத்தியப் பிரதேச அரசின் நீர்வளத் துறையில் கண்காணிப்பாளராகவும், இவரது தாயார் ஒரு இல்லத்தரசியுமாவார். மத்தியப் பிரதேசத்தின்ஷட்டோல் மாவட்டத்திலுள்ள தியோலண்ட் என்ற சிறிய நகரத்திலிருந்து பள்ளிப் படிப்பை முடித்தார். 2014 ஆம் ஆண்டில் ராஜஸ்தானின் பனஸ்தாலி பல்கலைக்கழகத்தில் தொழில்நுட்பத்தில் இளங்கலை முடித்த இவர், விமானப்படைக்கான பொதுவான சேர்க்கை சோதனையில் தேர்ச்சி பெற்றார்.

சதுர்வேதி சதுரங்கம், மேசைப்பந்தாட்டம் விளையாடுவதும், ஓவியங்கள் வரைவதும் இவரது விருப்பமாகும்.

இந்திய இராணுவத்தில் அதிகாரியாக இருக்கும் அவானியின் மூத்த சகோதரர், இந்திய விமானப்படையில் சேர ஊக்கமளித்தார். தனது கல்லூரி பனஸ்தாலி பல்கலைக்கழகத்தின் பறக்கும் சங்கத்தில் சில மணிநேர பறக்கும் அனுபவமும் இவருக்கு இருந்தது, இது இந்திய வான்படையில் சேர மேலும் ஊக்கமளித்தது.

தொழில் 
அவானி சதுர்வேதி ஐதராபாத், இந்திய வான்படை கல்விக்கழகத்தில் பயிற்சி பெறவும், 25 வயதில் தேர்வு செய்யப்பட்டார். அங்கு ஒரு வருடம் பயிற்சி முடித்த பின்னர், சூன் 2016 இல் போர் விமானியாக ஆனார். அடுத்த ஆண்டு கர்நாடகாவைச் சேர்ந்த பீதரில் மூன்றாம் நிலை பயிற்சியை முடித்தவுடன், சுகோய் எஸ்.யு -30 எம்.கே.ஐ மற்றும் எச்ஏஎல் தேஜாஸ் போன்ற போர் விமானங்களில் பறக்க ஆரம்பித்தார்.

2018 ஆம் ஆண்டில், சதுர்வேதி மிக் -21 விமானத்தில் தனியாக பறந்த முதல் இந்திய பெண் விமானி ஆனார். 2018 ஆம் ஆண்டில் அவானி விமான லெப்டினன்ட் பதவிக்கு உயர்த்தப்பட்டார்.

சதுர்வேதி ராஜஸ்தானின் சூரத்கரில் உள்ள இந்திய விமானப்படை எண் 23 படைப்பிரிவு "பாந்தர்ஸ்" ஸில் நியமிக்கப்பட்டுள்ளார்.

விருதுகளும், அங்கீகாரமும் 
2018 ஆம் ஆண்டில், பனஸ்தாலி வித்யாபீடத்திலிருந்து முனைவர் பட்டம் பெற்றார் .

மார்ச் 9, 2020 அன்று, சதுர்வேதிக்கு நாரி சக்தி விருது கௌரவத்தை இந்தியக் குடியரசுத் தலைவர் ராம் நாத் கோவிந்த் வழங்கினார்

மேலும் காண்க 

 சிவாங்கி
 குஞ்சன் சக்சேனா
 மோகனா சிங்
 பாவனா காந்த்

குறிப்புகள்

வெளி இணைப்புகள் 
 Women Fighter Pilots. Veer by Discovery

வாழும் நபர்கள்
1993 பிறப்புகள்
நாரி சக்தி விருது பெற்றவர்கள்
மத்தியப் பிரதேச நபர்கள்
உதவி இயக்குநர் (திரைப்படம்)

உதவி இயக்குநர் (Assistant director) என்பவர் ஒரு திரைப்பட இயக்குநருக்கு கீழ் பணிபுரிபவர் ஆவார்.  இவரின் பங்கு படப்பிடிப்பு தயாரிப்பு அட்டவணையை கண்காணித்தல், தளவாடங்களை ஏற்பாடு செய்தல், நடிகர்கள் மற்றும் குழுவினரின் தினசரி அழைப்பு தாள் (தினசரி கால்ஷீட்) சரிபார்ப்பது போன்றவை ஆகும். அத்துடன் அவர் குழுவினரின் உடல்நலம் மற்றும் பாதுகாப்பையும் கவனித்துக் கொள்ள வேண்டும். வரலாற்று ரீதியாக அகிரா குரோசாவா மற்றும் ஆல்பிரட் ஹிட்ச்காக் போன்ற பிரபல இயக்குநர்கள் ஆரம்பகாலத்தில் உதவி இயக்குனராக பணிபுரிந்தவர்கள் ஆவார்கள்.

தமிழ்த் திரைப்படத்துறையில் 90 விழுக்காடு இயக்குநர்கள் ஆரம்பலகாலத்தில் உதவி இயக்குனராக பணிபுரிந்தவர்கள் என்பது குறிப்பிடத்தக்கது. எடுத்துக்காட்டாக: அட்லீ என்ற இயக்குநர் ஆரம்ப காலத்தில் பிரபல இயக்குநர் ஷங்கர் என்பவரிடம் நண்பன் மற்றும் எந்திரன் ஆகிய இரு படங்களில் உதவி இயக்குனராக  உதவி இயக்குனராக பணிபுரிந்துள்ளார் என்பது குறிப்பிடத்தக்கது. அதே போன்று இயக்குநர் பாலா என்பவர் பாலு மகேந்திரா என்ற இயக்குனரிடம் உதவி இயக்குனராக பணிபுரிந்துள்ளார்.

மேற்கோள்கள்

திரைப்பட இயக்குநர்கள்
திரைப்படத் தயாரிப்பு தொழில்கள்
தொடக்கம்

தொடக்கம் (Thodakkam) என்பது 2008 ஆண்டைய இந்திய தமிழ்  திகில் திரைப்படம் ஆகும். இப்படத்தை முத்துகுமார் இயக்க இரகுவண்ணன் மற்றும் மோனிகா ஆகியோர் முக்கிய பாத்திரங்களில் நடிதுள்ளனர். படம் வெளியிடுவதற்கு முன்பு படத்தின் பெயர் ஆரம்பம் என்று அறியப்பட்டது. படம் மோசமான விமர்சனங்களுக்கு ஆளானது, இப்படம் ஒரு தோல்விப் படமாக ஆனது.

கதை 
வாஞ்சிநாதன் (ரகுவண்ணன்), காயத்ரி (மோனிகா), சிண்டோ (அபினாய்), ஹபீப் (ரிஷி), நான்சி (மேகா நாயர்) ஆகியோர் சிறுவயதில் இருந்தே ஒன்றாகப் படித்தவர்கள். இப்போது பட்டதாரிகளாக உள்ளனர். அவர்கள் பணம் சம்பாதிக்கும் பொருட்டு வெளிநாடுகளில் வாய்ப்புகளைத் தேட திட்டமிட்டுள்ளனர். இதற்கான நாள் வந்துவிட்டது, ஆனால் ஒரு பெரிய சதித்திட்டத்தினால் அவர்களின் திட்டங்கள் முறியடிக்கப்படுகின்றன.

நடிகர்கள் 
 இரகுவண்ணன்
 மோனிகா
 அபிநய்
 ரிஷி
 ரகுவரன்
 சுபைர் மொகமத் ரிகாஸ்

இசைப்பதிவு 
இப்படத்திற்கு ஜெரோம் புஷ்பராஜ் இசையமைத்தார்.

 "யார் யாரோ" - கௌதம், மாயா
 "ஆதாமின் ஆப்பிள்" - ரஞ்சனி-காயத்ரி, சத்யன்
 "போன் போட்டு" - கானா பாலா
 "எதுதான் முடியாது" - ரகுவரன்
 "வா நண்பா" - விஜய் யேசுதாஸ்

குறிப்புகள் 

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரகுவரன் நடித்த திரைப்படங்கள்
தகதிமிதா

தகதிமிதா (Thaka Thimi Tha) என்பது 2005 ஆம் ஆண்டைய இந்திய தமிழ்த் திரைப்படமாகும். இப்படத்தை சுந்தர் சி. இயக்க, புதுமுகங்களான யுவ கிருஷ்ணா மற்றும் அங்கிதா ஆகியோர் முக்கிய கதாபாத்திரங்களில் நடித்துள்ளனர்.

கதை 
கிருஷ்ணா (யுவ கிருஷ்ணா) விவேக் (விவேக்) என்பவருக்கு சொந்தமான உணவகத்தில் பணிபுரிகிறார். காயத்ரி (அங்கிதா) ஒரு வானொலி அறிவிப்பாளர். இவர்கள் அண்டை வீட்டுக்காரர்கள். இவர்களது இரு குடும்பங்களுக்கு இடையில் சண்டை தோன்றுகிறது. என்றாலும் இவர்களது குடும்பங்கள் பின்னர் நட்பு கொள்கின்றன. இந்த இரு குடும்பத்தாரும் தங்கள் இளம் பிள்ளைகளுக்கு இடையே திருமணத்தை ஏற்பாடு செய்விக்க முடிவு செய்கிறார்கள், ஆனால் அவர்கள் இருவரும் இதற்கு மறுக்கிறார்கள். விவேக் அவர்களுக்கு இதற்கான காரணத்தை சொல்கிறார்.

கிருஷ்ணாவும் காயத்ரியும் கல்லூரியில் ஒருவருக்கொருவர் காதலித்தனர். அப்போது, அவர்களுக்கிடையே சண்டை தோன்றி இருவரும் தங்கள் காதலை முறித்துக்கொண்டனர். கல்லூரி படிப்பை முடித்ததும் காயத்ரியின் குடும்பம் யுவாவின் வீட்டுக்கு எதிரே உள்ள வீட்டிற்கு குடிவந்தது.

அவர்களது இரு குடும்பத்தாரும் விவேக்கும் அவர்களிருவரும் மீண்டும் ஒன்று சேர முயற்சி செய்கிறார்கள். இதற்கிடையில் காயத்திரியின் உறவினராக ஸ்ரீ (சிறீமன்) அவளது மனதை தன்வசமாக்க முயற்சிக்கிறார். காயத்ரி ஸ்ரீயை திருமணம் செய்துகொள்ள ஒப்புக்கொள்கிறாள். தங்கள் கல்லூரி நண்பரின் திருமணத்திற்காக, கிருஷ்ணாவும் காயத்ரியும் செல்கின்றனர். விவேக்கும், அவர்களது கல்லூரி தோழர்கள் கிருஷ்ணாவையும் காயத்ரியையும் மீண்டும் ஒன்றாக்க முயற்சிக்கிறார்கள். கிருஷ்ணருக்கு மன மாற்றம் ஏற்படுகிறது. அவன் ஒரு பாடலால் அவளை சமாதானப்படுத்துகிறான், முடிவில் இருவரும் சமரசம் ஆகிறார்கள்.

நடிகர்கள் 

 கிருஷ்ணாவாக யுவ கிருஷ்ணா
 காயத்திரியாக அங்கீதா
 விவேக்காக விவேக்
 கிருஷ்ணாவின் தாத்தாவாக ம. சு. விசுவநாதன் 
 கிருஷ்ணவின் தந்தையாக ராஜீவ் 
 பாலாவாக மனோபாலா 
 ஸ்ரீயாக சிறீமன்
 கிருஷ்ணாவின் நண்பன் சேவாக்காக சாய் பிரசாந்த் 
 கிருஷ்ணாவின் நண்பன் தேவாக  தேவா ஆனந்த் 
 கிருஷ்ணாவின் நண்பனாக தீபக் தினகர் 
 கிருஷ்ணாவின் நண்பனாக பப்லு
 தேவதாசாக மதன் பாப் 
 விச்சுவாக விச்சு விசுவநாத் 
 ஸ்ரீயின் உறவினராக சிங்கமுத்து 
 ஸ்ரீயின் உறவினராக பெரிய கருப்பு தேவர் 
 கிருஷ்ணாவின் தாயாக நிரோஷா 
 காயத்திரியின் தாயாக தேவிஸ்ரீ
 சாந்தியாக தேஜாஸ்ரீ 
 ஜுலியாக ஜுலி
 அரியம்மாளாக பரவை முனியம்மா 
 ரதி வர்மணாக சாபர் கான்
 ரமாவாக சகீலா 
 காவல்காரராக செல்லதுரை 
 முருகனாக செல் முருகன்
 பூசாரியாக வெள்ளை சுப்பையா

இசைப்பதிவு 
இப்படத்திற்கு டி. இமான் இசையமைத்தார்.

வெளியீடு 
குறைந்த செலவில் எடுகப்பட்ட படங்களான கிரிவலம் மற்றும் குருதேவா ஆகியவை வெளிவந்தபோது அவற்றுடன் வெளியான இப்படம் நல்ல வரவேற்பைப் பெறவில்லை.

குறிப்புகள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
சுந்தர் சி இயக்கிய திரைப்படங்கள்
சிங்கமுத்து நடித்த திரைப்படங்கள்
பிசுமடைட்டு

பிசுமடைட்டு அல்லது பிசுமதைட்டு (Bismutite or bismuthite) என்பது பிசுமத் தனிமத்தின் கார்பனேட்டு வகை கனிமமாகும். பிசுமத் துணைகார்பனேட்டை குறிக்கும் Bi2(CO3)O2  என்ற மூலக்கூற்று வாய்ப்பாட்டால் பிசுமடைட்டு விவரிக்கப்படுகிறது. பிசுமத்தினைட்டு, பெக்மாடைட்டு எனப்படும் தீப்பாறை போன்ற மற்ற பிசுமத் கனிமங்களின் ஆக்சிசனேற்ற விளைபொருளாக பிசுமடைட்டு தோன்றுகிறது. செஞ்சாய்சதுர படிக வடிவத்தில் படிகமாகும் பிசுமடைட்டு மண்ணோடு மண்ணாகவும் இழைகளாகவும் கிடைக்கிறது. 

பன்னாட்டு கனிமவியல் சங்கம் பிசுமடைட்டு கனிமத்தை Bit என்ற குறியீட்டால் அடையாளப்படுத்துகிறது.

செருமன் நாட்டின் சேக்சோனி மாநிலத்தில் 1841 ஆம் ஆண்டு பிசுமடைட்டு முதன் முதலில் கண்டுபிடிக்கப்பட்டது. 

பிசுமத்தினைட்டு என்ற கனிமத்தைக் குறிக்க பிசுமத்தைட்டு என்ற பெயர் முற்காலத்தில் பயன்படுத்தப்பட்டுள்ளது.

மேற்கோள்கள் 

பிசுமத் கனிமங்கள்
நேர்ச்சாய்சதுரக் கனிமங்கள்
கார்பனேட்டு கனிமங்கள்
அழகான நாட்கள்

அழகான நாட்கள் (Azhagana Naatkal)  என்பது 2001 ஆம் ஆண்டைய இந்திய தமிழ் நகைச்சுவை திரைப்படம் ஆகும். இப்படத்தை சுந்தர் சி. இயக்க, கார்த்திக் மற்றும் ரம்பா ஆகியோர் முக்கிய கதாபாத்திரங்களில் நடித்துள்ளனர், மேலும் உள்ளத்தை அள்ளித்தா (1996) மற்றும் உனக்காக எல்லாம் உனக்காக (1999) ஆகியவற்றின் வெற்றிகளுக்குப் பிறகு சுந்தருடன் இந்த ஜோடியின் மூன்றாவது படமாக இது இருந்தது. இப்படத்தில் மும்தாஜ், கவுண்டமணி, செந்தில் ஆகியோர் முக்கிய வேடங்களில் நடித்தனர். படத்திற்கு தேவா இசையமைத்தார். 7 திசம்பர் 2001 அன்று வெளியான இப்படம், மலையாள திரைப்படமான மின்னாராமின் மறு ஆக்கம் ஆகும், மேலும் இது ஜெய்சங்கரின் திரைப்படமான பெண்ணே நீ வாழ்க படத்தை அடிப்படையாகக் கொண்டது.

கதை 
இந்துவும் சந்திருவும் (ரம்பா மற்றும் கார்த்திக்) காதலிக்கிறார்கள். இந்து தீடீரென்று காணாமல் போகிறாள் சந்திருவுக்கு ரேகாவுடன் (மும்தாஜ்)  நிச்சயதார்த்தம் ஏற்படுகிறது. மூன்று ஆண்டுகளுக்குப் பிறகு ஒரு சிறுமியுடன் இந்து மீண்டும் வருகிறாள். அந்த சிறுமி சந்திருவின் மகள் என்று கூறுகிறாள். சந்திரு அதை கடுமையாக மறுத்து, அதன் உண்மையை அறிய முயற்சிக்கிறான்.  நகைச்சுவையான பல காட்சிகளுக்குப் பிறகு, இந்துவின் சகோதரியை மயக்கிய சந்திருவின் திருமணமான சகோதரனின் சட்டவிரோத மகள் அந்தப் பெண் என்பதை அறியவருகிறது. வில்லனான  அவனது சகோதரனின் பயனற்ற முயற்சிக்குப் பிறகு, ரேகாவிடம் மன்னிப்பு கேட்காமல் சந்திரு இந்துவை வேகமாக அடைகிறான். ரேகா எந்த விளக்கமும் அளிக்காமல்  ஆரம்பக் காட்சியில் இந்து காணாமல் போன்ற செயலைச் செய்கிறாள்.

நடிகர்கள் 

சந்துருவாக கார்த்திக் 
இந்துவாக ரம்பா
ரேகாவாக மும்தாஜ் (நடிகை) 
ரஞ்சித்தாக கவுண்டமணி 
ராஜசேகராக மணிவண்ணன் 
மகாலியாக செந்தில்  
காணவாக ராஜீவ் 
சோமசுந்தரமாக டெல்லி கணேஷ் 
சோமசுந்தராமின் மருமகனாக பொன்னம்பலம் 
சண்டைக்காரராக தளபதி தினேஷ் 
மருத்துவராக மதன் பாப் 
குணாவின் மனைவியாக சபிதா ஆனந்த் 
ஆசாவாக ஜோதி மீனா 
சித்ரா லட்சுமணன்
அனு மோகன் 
வெங்கல் ராவ்
முத்துக்காளை
மைக்கேலாக பாண்டியராஜன்  (விருந்தினர் தோற்றம்)

தயாரிப்பு 
சிம்ரன் முதலில் ரம்பாவுக்கு பதிலாக இந்த படத்தில் முக்கிய கதாபாத்திரத்தில் நடிக்க ஒப்பந்தம் செய்யபட்டிருதார். இது 1994 மலையாள திரைப்படமான மின்னரத்தின் தமிழ் மறு ஆக்கம் ஆகும்.

இசை 
படத்திற்கு தேவா இசையமைத்தார்.

மேற்கோள்கள்

வெளி இணைப்புகள் 
 ஜாயிண்ட்ஸ்கீனில் அழகான நாட்கள்

மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2001 தமிழ்த் திரைப்படங்கள்
கார்த்திக் நடித்த திரைப்படங்கள்
ரம்பா நடித்த திரைப்படங்கள்
செந்தில் நடித்த திரைப்படங்கள்
கவுண்டமணி நடித்த திரைப்படங்கள்
டெல்லி கணேஷ் நடித்த திரைப்படங்கள்
மணிவண்ணன் நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
சுந்தர் சி இயக்கிய திரைப்படங்கள்
முப்பந்தல் காற்றாலைப் பண்ணை

முப்பந்தல் காற்றாலைப் பண்ணை (Muppandal Wind Farm) இந்தியாவின் இரண்டாவது பெரிய செயல்பாட்டில் உள்ள கடற்கரையோர காற்றாலை ஆகும். இந்த திட்டம் தமிழ்நாட்டின் கன்னியாகுமரி மாவட்டத்தில் செயல்படுகிறது. இந்த திட்டத்தைத் தமிழ்நாடு எரிசக்தி மேம்பாட்டு முகமை உருவாக்கியுள்ளது. இதன் நிறுவப்பட்ட கொள்ளளவு 1,500 மெகாவாட் ஆகும். இது உலகின் 3வது பெரிய செயல்பாட்டில் உள்ள கடற்கரை காற்றாலை பண்ணையாகும்.

மேலும் காண்க 

 இந்தியாவில் காற்றாலை சக்தி
 உலகின் மிகப்பெரிய மின் நிலையங்களின் பட்டியல்
 கடலோர காற்று பண்ணைகளின் பட்டியல்

மேற்கோள்கள் 

கன்னியாகுமரி மாவட்டம்
Coordinates on Wikidata
தமிழ்நாட்டில் காற்றாலைப் பண்ணைகள்
சிவாங்கி (விமானி)

துணை லெப்டினன்ட் சிவாங்கி (Shivangi) (பிறப்பு 15 மார்ச் 1995  ) இந்திய கடற்படையில் பணியாற்றும் ஓர் இந்தியராவார். இவர் 2019 திசம்பர் 2 அன்று முதல் பெண் இந்திய கடற்படை விமானி ஆனார்.

ஆரம்ப கால வாழ்க்கை 
சிவாங்கி சிங் 15 மார்ச் 1995 அன்று இந்தியாவின் பீகார் மாநிலத்தின் முசாபர்பூர் மாவட்டத்தில் பள்ளி ஆசிரியர் அரி பூசண் சிங் மற்றும் இல்லத்தரசியான பிரியங்கா சிங் ஆகியோருக்கு பிறந்தார். இவர், ஒரு எளிய விவசாய பின்னணியைச் சேர்ந்தவர். தனது குழந்தைப் பருவத்தில், ஒரு அரசியல்வாதி ஹெலிகாப்டரைப் பயன்படுத்தி தனது சொந்த கிராமத்தில் நடந்த ஒரு அரசியல் கூட்டத்தில் கலந்துகொள்வதைப் பார்த்து இவர் ஈர்க்கபட்டார். இது இவரை ஒரு விமானியாக மாறத் தூண்டியது. இவரது தந்தை, சிறுமிகளுக்கு கல்வி கற்பிப்பதில் பழமைவாத வெறுப்பைக் கடக்க மக்களுக்கு உதவுவதற்காக இவரது பெரிய தாத்தா நன்கொடையளித்த நிலத்தில் கட்டப்பட்ட அரசு மகளிர் பள்ளியின் தலைமையாசிரியராக உள்ளார்.

சிக்கிம் மணிப்பால் தொழில்நுட்ப நிறுவனத்திலிருந்து இயந்திரப் பொறியியல் துறையில் இளங்கலை பட்டம் பெற்றார். 24 வயதான (2019 நிலவரப்படி) இவருக்கு குடும்பப்பெயர் ஏதும் வைக்கவில்லை.

தொழில் 
அதிகாரிகள் பயிற்சி ஆணையம் - விமானி நுழைவு திட்டத்தின் கீழ் சிவாங்கி இந்திய கடற்படையில் சேர்க்கப்பட்டார். சூன் 2018 இல், இவர் இந்திய கடற்படையில் நியமிக்கப்பட்டார்.  இவர் தொடர்ச்சியான ஆறு மாத படிப்புகளை மேற்கொண்டார்; முதலில் இந்தியக் கடற்படை கல்வி கழகத்தில் கடற்படை நோக்குநிலை பாடநெறி, இரண்டாவது வான்படை கல்விக்கழகத்தில் பிலாட்டஸ் பிசி 7 எம்.கே.ஐ.ஐ விமானத்தில் பயிற்சி பெற்றார். 2019 திசம்பருக்கு முந்தைய ஆறு மாதங்களில், டோர்னியர் விமானத்தை இந்திய கடற்படை விமானப்படை 550இல் பறக்க கற்றுக்கொண்டார்.

சிவாங்கி 2 திசம்பர் 2019 அன்று இந்திய கடற்படையின் முதல் பெண் போர் விமானி ஆனார்.

திசம்பர் 2019 நிலவரப்படி, தனது பயிற்சியை முடித்த பின்னர் இவர் கடல்சார் மறுமதிப்பீட்டு (எம்ஆர்) விமானத்தில் செயல்பாட்டு விமானியாக உள்ளார்.

மேலும் இவர், இரஃபேல் விமானத்தில் பறக்கும் முதல் இந்திய பெண் போர் விமானி ஆவார்.

மேலும் காண்க 

 அவானி சதுர்வேதி
 மோகனா சிங்
 பாவனா காந்த்
 இரீதி சிங்
 குமுதினி தியாகி

குறிப்புகள் 

வாழும் நபர்கள்
1995 பிறப்புகள்
பிரஜ்னா சௌதா

பிரஜ்னா சௌதா (Prajna Chowta) ஓர் இந்தியப் பாதுகாப்பு நிபுணரும், வனவிலங்கு ஆராய்ச்சியாளரும், எழுத்தாளரும் மற்றும் ஆசிய யானைகளைப் பற்றிய திரைப்படத் தயாரிப்பாளரும் ஆவார். 2000 ஆம் ஆண்டில் இந்தியாவின் பெங்களூரில் நிறுவப்பட்ட ஆனே மனே அறக்கட்டளையின் இணை நிறுவனர் மற்றும் நிர்வாக அறங்காவராகவும் இருக்கிறார்.

ஆரம்பகால வாழ்க்கை 
பிரஜ்னா சௌதா ஆப்பிரிக்க நாடான கானாவில் பிறந்தார். நைஜீரியாவிலும் பின்னர், இந்தியாவின் மும்பை மற்றும்  பெங்களூரிலும் வாழ்ந்து வந்தார். இவர் கன்னட எழுத்தாளரும் தொழிலதிபருமான த. கி. சௌதாவின் மகளும் மற்றும் இசை இயக்குநர் சந்தீப் சௌதாவின் சகோதரியுமாவார்.

கல்வியும் ஆராய்ச்சியும் 
பிரஜ்னா சௌதா 1993 ஆம் ஆண்டு இலண்டன் பல்கலைக்கழகத்தின் கீழைநாடுகள் மற்றும் ஆப்பிரிக்க ஆய்வுகள் என்ற தலைப்பில் மானுடவியலில் முதுகலைப் பட்டம் பெற்றார். இவர் கடந்த இரண்டு தசாப்தங்களாக தெற்கு மற்றும் வடகிழக்கு இந்தியாவில் யானை முகாம்களிலும் யானைப்பாகன்களின் சமூகங்களிலும் செலவிட்டார். மேலும், ஆசியாவிலேயே அரிதான பெண் யானைப்பாகன்களில் இவரும் ஒருவர். 1995 முதல், பிரஜ்னா இந்திய-மியான்மர் எல்லையில் ஆசிய யானைகளின் இடம்பெயர்வு மீது கவனம் செலுத்தினார். இந்தியா மற்றும் மியான்மரிலுள்ள யானைப்பாகனகளின் சமூகங்கள், பாரம்பரிய நுட்பங்கள்; மற்றும் யானைகளை அவற்றின் இயற்கையான வாழ்விடங்களில் மேலாண்மை செய்தல் போன்றவற்றில் ஆராய்ச்சியில் ஈடுபட்டார். 2011 ஆம் ஆண்டு முதல், இந்தியா, பூடான், தாய்லாந்து ஆகிய நாடுகளில் தற்போது பயன்படுத்தப்பட்டுள்ள புவியிடங்காட்டி பட்டைகளைப் பயன்படுத்தி யானைகளுக்கான தொலை கண்காணிப்பு அமைப்பை உருவாக்கினார். பிரஜ்னா சௌதா சமீபத்தில் அந்தமான் யானைகளின் வரலாற்றை ஆராய்ந்து வருகிறார்.

விருதுகள் 
2016 ஆம் ஆண்டில், பிரான்சு நாட்டின் குடியரசுத் தலைவரால் செவாலியே விருது பெற்றவர்.

வெளியீடுகள் 
 Chowta P., Gautier P. (2000) Hathi, l'éléphant (French) Published by Les 400 Coups, Montreal, Canada 
 Chowta P. (2010) Elephant Code Book, revised by S.S. Bist, R. Sukumar, B.C. Chittiappa, published by Asian Nature Conservation Foundation & Aane Mane Foundation, Bangalore, India 
 Chowta P., Ledoux S. (2014) Enfant d'Eléphants (French), published by Elytis Editions, France. 
 Chowta P. (2016) A Brief History of the Andaman Elephants, Aane Mane Foundation, India.
 Chowta P. (2022) Cultural Aberrations in the Management of Captive Elephants in The SOAS Elephant Reader, edited by Ed Emery, SOAS, London, UK. ISBN 978-0-906305-16-4

சான்றுகள்

வெளி இணைப்புகள் 

 அதிகாரப்பூர்வ வலைத்தளம்
 

இந்திய எழுத்தாளர்கள்
வாழும் நபர்கள்
1970 பிறப்புகள்
கேரளத்தின் பொருளாதாரம்

கேரளாவின் பொருளாதாரம் இந்தியாவின் ஒன்பதாவது மிகப்பெரிய பொருளாதரம்.

இந்தியாவில் மக்கள் தொகையின் கேரளா 2.8% ,ஆனால் அதன் பொருளாதாரம் இந்திய பொருளாதாரத்தில் கிட்டத்தட்ட 4% பங்களிக்கிறது.இதனால், தென் மாநிலத்தின் வருமானம் இந்தியாவின் சராசரியை விட 60% அதிகம்.

விவசாயம் மற்றும் கால்நடைகள் 

கேரளா இந்தியாவின் மிளகு உற்பத்தியில் 97% செய்கிறது மற்றும் நாட்டின்இயற்க்கை ரப்பரின் 85% பரப்பளவை கொண்டுள்ளது. தேங்காய், தேநீர்,ஏலக்காய்,இலவங்கப்பட்டை முதலியன  முக்கியமான விவசாயத் துறையை உள்ளடக்கியது.

சுற்றுலா 

கேரளா இந்தியர்களுக்கும் இந்தியர்ல்லாதவர்களுக்கும் நிறுவப்பட்ட சுற்றுலாத் தலமாகும்.மாநிலத்தின் மொத்த உள்நாட்டு உற்பத்தியில் கிட்டத்தட்ட 10% சுற்றுலா பங்களிக்கிறது.சுற்றுலா பயணிகள் பெரும்பாலும் வருகை மலைவழிதடங்களுக்குட்பட்டவை. கோழிக்கோடு மற்றும் அலப்புழா போன்ற நகரங்கள் பிரபலமான இடங்களாகும்.மாநிலத்தின் பொருளாதாரத்தில் சுற்றுலா முக்கிய பங்கு வகிக்கிறது.இரவு குடியிருப்பாளர்களுக்கு கேரளா ஒரு விருப்பமான இடமாகும், மேலும் திருவனந்தபுரம்,கோவளம், கொச்சி, கோழிக்கோடு மற்றும் வர்கலா ஆகிய மாவட்டங்கள் இரவில் சுற்றுலா பயணிகள் ராசிக்கும் இடமாக உள்ளது.

வெளிநாடுகளில் இருந்து பணம் அனுப்புதல் 

32 மில்லியன் மக்கள் தொகையீல் 1.6 மில்லியன் கேரளர்கள் வெளிநாடுகளில் வேலை செய்கிறார்கள்.2008 ஆம் ஆண்டு நிலவரப்படி, வளைகுடா நாடுகளில் உள்ள கேரளவாதிகள் ஆண்டுதோறும் 9.25 பில்லியன் அமெரிக்க டாலர்களை வீட்டிறக்கு  அனுப்புகிறார்கள்.இது இந்தியாவுக்கு அனுப்பப்படும் பணத்தில் 10%  ஆகும்.

2018 ஆம் ஆண்டில், மாநிலத்திலிருந்து 2.1 மில்லியன் குடியேறியவர்கள் 851 பில்லியன் டாலர் (12 பில்லியன் அமெரிக்க டாலர்) பணம் அனுப்பினர்.

2013-18 காலப்பகுதியில் மாநிலத்திலிருந்து சுமார் 3 லட்சம் குடியேறியவர்கள் குடியேறியவர்கள் குறைந்துள்ளது இருப்பினும், முந்தைய ஆண்டுகளின் ஒப்பிடும்போது ஒட்டுமொத்தமாக பணம் அனுப்புவது அதிகரித்துள்ளது.

கப்பல் கட்டிடம் 

கொச்சியில் உள்ள  கொச்சின் கப்பல் தளம் கேரளாவில் மிகப்பெரிய கப்பல் கட்டும் வசதி கொண்டது. கொச்சின் கப்பல் தளம் 1972 ஆம் ஆண்டில் இந்தியாவின் முழு சொந்தமான நிறுவனமாக இணைக்கப்பட்டது.

உள்கட்டமைப்பு 

கேரளாவில் 145,704 கிமீ சாலைகள் உள்ளன (இந்தியாவின் மொத்த சாலைகளில் 4.2% பங்கு).கிட்டத்தட்ட கேரளாவின் கிராமங்கள் அனைத்தும் சாலைவழியாக இணைக்கப்பட்டுள்ளன.கேரளாவில் போக்குவரத்து ஒவ்வொரு ஆண்டும் 10-11% என்ற விகிதத்தில் வளர்ந்து வருகிறது.இதன் விளைவாக அதிக போக்குவரத்து மற்றும் சாலைகளில் அழுத்தம் ஏற்படுகிறது.2003 மற்றும் 2004க்கு இடையில் கேரளாவில் மொத்த சாலை நீளம் 5% அதிகரித்துள்ளது.கேரளாவில் சாலை அடர்த்தி தேசிய சராசரியை விட நான்கு மடங்கு அதிகம்,இது கேரளாவின் தனித்துவமான தீர்வு முறைகளின் பிரதிபலிப்பாகும். இந்தியாவின் தேசிய நெடுஞ்சாலை வலையமைப்பில்  கேரளாவில் மொத்த 1524 கிமி உள்ளது இது தேசியசாலைகளின் 2.6% ஆகும்.

மின் ஆற்றல் 

டீசல் அடிப்படையிலான வெப்ப மின்சார உற்பத்தியில் கேரளாஇந்தியாவில் இரண்டாவது இடத்தீல் உள்ளது,தேசிய சந்தை பங்கு 21%க்கும் அதிகமாக உள்ளது.

எண்ணெய் சுத்திகரிப்பு 

கொச்சி சுத்திகரிப்பு நிலையம் கொச்சி நகரில் அமைந்துள்ள ஒரு பொது கச்சா எண்ணெய் சுத்திகரிப்பு நிலையம்.இங்கு ஆண்டுக்கு 15.5 மில்லியன் டன் எண்ணெய் உற்பத்தி செய்யபடுகிறது.கொச்சி சுத்திகரிப்பு நிலையம் பெட்ரோலிய பொருட்களின் சுத்திகரிப்பு மற்றம் சந்தைபடுத்தலில் ஈடுபடு.

மேற்கோள் 

இந்தியாவில் மாநிலவாரியாக பொருளாதாரம்
லவ் சேனல்

லவ் சேனல் (Love Channel) என்பது  2001 ஆம் ஆண்டில் வெளிவந்த தமிழ் காதல் திரைப்படம் ஆகும். ஆர். என். குமரேசன் இயக்கிய இப்படத்தில் புதுமுகம் ஈஸ்வர் மற்றும் மோனிகா ஆகியோர் முக்கிய வேடங்களில் நடித்துள்ளனர். வி. எஸ். ராகவன், ராஜீவ், ராஜேஷ், ஆர். சுந்தர்ராஜன், ஆனந்த், தாமு ஆகியோர் துணை வேடங்களில் நடித்துள்ளனர். ஆர். குருமூர்த்தி மற்றும் கே. சபரிகிரி ஆகியோரால் தயாரிக்கப்பட்ட இப்படத்திற்கு, தேவா இசை இசை அமைத்துள்ளார். இப்படம் எதிர்மறையான விமர்சனங்களுடன் 22 சூன் 2001 அன்று வெளியானது.

கதை 
காவல் ஆணையர் ஆறுமுகம் (வி. எஸ். ராகவன்) பல ஆண்டு கடின உழைப்புக்குப் பிறகு ஓய்வு பெறுகிறார். இவருக்கு ராஜீவ் ( ராஜீவ் ), ரவி (ஈஸ்வர்) என்ற இரண்டு மகன்கள் உள்ளனர். ராஜீவ் பரிமளத்தை ( சாதனா ) திருமணம் செய்து கொண்டுள்ளார். அவர்களுக்கு ஒரு விடலைப் பருவ மகள் உண்டு. ரவி எம்பிஏ பட்டதாரி, அவருக்கு திருமணத்தில் விரும்பமில்லை. இருந்தாலும் ரவியின் குடும்பத்தினர் ரவிக்கு ஏற்ற மணப்பெண்ணைக் தேடிப் பிடிக்கிறார்கள்.  ராஜேஸ்வரி ( மோனிகா ) அவனுக்கு பார்த்த வருங்கால மணைவி ஆவாள். ஆனால் அவர்கள் ஒருவரை ஒருவர் பார்த்துக்கொள்ளவில்லை. பின்னர், ரவி ஜெர்மனியில் வேலை பெற்று இந்தியாவை விட்டு சென்றுவிடுகிறான். நிச்சயதார்த்த விழாவின் போது, இரு குடும்பங்களுக்கிடையில் சண்டை வெடித்து நிச்சயதார்த்தம் நிறுத்தப்படுகிறது. இந்த சம்பவத்தை மறக்க, ராஜேஸ்வரியின் தாத்தா ராஜேஸ்வரியை ஜெர்மனிக்கு அழைத்து வருகிறார். ஜெர்மனியில், ரவியும், ராஜேஸ்வரியும் ஒருவருக்கொருவர் காதலிக்கிறார்கள். அடுத்தது கதையில் என்ன நடக்கிறது என்பது மீதிக் கதையாகும்.

தயாரிப்பு 
இப்படம் பிரான்சில் படமாக்கப்பட்டது, முன்னணி நடிகரான ஈஸ்வர், ஒரு வெளிநாட்டு இந்தியர், படப்பிடிப்புக்கு வேண்டிய வசதிகளை செய்துக் கொடுதார். ஈஸ்வரின் தந்தை தமிழ் படங்களில் நடிகராக இருந்தவர். மேலும் பாரிஸ் பயணத்தின் போது தயாரிப்பாளரான குருமூர்த்தி மற்றும் இயக்குநர் ஆர். என். முருகேசன் ஆகியோருடன் திரைக்கதை பற்றி விவாதித்தனர். இப்படத்தின் படப்பிடிப்பு முடிந்ததும், ஈஸ்வர் சென்னைக்குச் சென்று மேலும் படவாய்ப்புகளைப் பெற முயன்றார், ஆனால் அதில் தோல்வியடைந்தார்.

நடிகர்கள் 

 ரவி அல்லது ரவிக்குமாராக ஈஷவர்
 ராஜஸ்ரியாக மோனிகா 
 ஆறுமுகமாக வி. எஸ். ராகவன் 
 ராஜீவாக ராஜீவ் 
 சேதுமடை கவுண்டராக ராஜேஷ் 
 ராஜேஸ்வரியின் தாத்தா ஆர். சுந்தர்ராஜன் 
 ஆனந்தாக ஆனந்த்
 வில்பிரட் டி சௌசாவாக தாமு 
 ஆனழகனாக கிரேன் மனோகர் 
 அண்ணாச்சியாக ஜெமினி பாலாஜி
 சக்தியாக அஞ்சு அரவிந்த்
 பரிமளமாக சாரி 
 சிசர் மனோகர்
 கோட்டை பெருமாள்

பாடல் 
படத்திற்கான இசையை திரைப்பட இசையமைப்பாளர் தேவா மேற்கொண்டார். 2001 ஆம் ஆண்டில் படத்தின் ஆறு பாடல்கள் வெளியாயின. பாடல் வரிகளை பழனி பாரதி, பா. விஜய், கலைகுமார் ஆகியோரால் எழுதப்பட்டன.

வெளியீடு 
இப்படம் வெளியானதைத் தொடர்ந்து,  பாரதி கணேஷ் இயக்கும்  திரைப்படத்தை தயாரிக்கவும் நடிக்கவும் ஈஸ்வர் கையெழுத்திட்டார். இவர் முன்னதாக கண்ணுபடப் போகுதையா (1999) படத்தை தயாரித்தார்.  வேலாயுதம், என்ற பெயரிலான படத்தில் மம்மூட்டி மற்றும் பிரதியூசா ஆகியோருடன் இணைந்து ஈஸ்வர் நடித்தார் ஆனால் பின்னர் நிறுத்தப்பட்டது.

மேற்கோள்கள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2001 தமிழ்த் திரைப்படங்கள்
ராஜேஷ் நடித்த திரைப்படங்கள்
மனம் விரும்புதே உன்னை

மனம் விரும்புதே உன்னை (Manam Virumbuthe Unnai) என்பது 1999 ஆண்டைய  தமிழ் காதல் நாடகத் திரைப்பபடாகும். எம். சிவசந்திரன் இயக்கிய. இப்படத்தில் பிரபு, மீனா, கரண், ராஜீவ் கிருஷ்ணா ஆகியோர் முக்கிய கதாபாத்திரங்களில் நடித்துள்ளனர். எஸ். எஸ். கே சங்கரலிங்கம் தயாரித்த இப்படத்திற்கு இளையராஜா இசை அமைத்துள்ளார். படமானது 1999 திசம்பர் 17 அன்று வெளியிடப்பட்டது.

கதை 
மனைவியை இழந்த சண்முகம் ( பிரபு )  கவிதா ( பி. ஸ்வேதா ), அனிதா (பேபி அஸ்வினி) என்ற இரண்டு மகளுக்கு தந்தையாக உள்ளனர். உண்மையில், அக்குழந்தைகளின் தந்தை சண்முகம் அல்ல  அந்த அனாதைக் குழந்தைகளை அவர்கள் அனாதை என்று அறியாதபடி  அவர்களை வளர்த்துவருகிறார். கவிதாவும் அனிதாவும் தங்கள் தாய் அமுதாவின் ஒளிப்படத்தைக் காட்டும்படி அவரை வற்புறுத்துகின்றனர். அவர் தன் கற்பனையில் உள்ள பெண்ணை தனது நண்பர் சபாபதிக்கு ( தாமு ) விவரிக்கிறார். அதன்படி சபாபதி அந்த உருவத்தை வரைகிறான். சண்முகம் அவர்களுக்கு அந்தப் படத்தைக் காட்டுகிறார். தற்செயலாக, குழந்தைகள் உருவப்படத்தில் இருக்கும் பெண்ணின் உருவத்தை ஒத்த பிரியாவை ( மீனா ) பார்க்கிறார்கள். சண்முகம், கவிதா மற்றும் அனிதா ஆகியோர் நகரத்தில் உள்ள அவளது வீட்டிற்குச் செல்கிறார்கள்.

பிரியாவின் குடும்பம் ஒரு பெரிய, பணக்கார குடும்பம். பிரகாஷ் ( ராஜீவ் கிருஷ்ணா ) பிரியாவை ரகசியமாக நேசிக்கிறார். சந்துரு பிரகாசுக்கு ஆதரவாக உள்ளார். நகரில், சண்முகம் தனது அறிமுகமான காசியை ( எஸ். எஸ். சந்திரன் ) சந்திக்கிறார் அவர்களை பிரியாவின் வீட்டிற்கு காசி அழைத்து வருகிறார். அவர்கள் அங்கேயே தங்க முடிவு செய்கிறார்கள். பின்னர், சந்துரு அவரது சாமான்களில் பிரியாவின் படத்தைக் கண்டுபிடிக்கிறார். பின்னர், சந்துருவும் பிரியாவும் சண்முகத்தை கிண்டல் செய்யத் தொடங்குகிறார்கள். சண்முகம் பிரியாவை நேசிக்கிறார், ஆனால் பிரகாஷ் அவளை காதலிக்கிறார் என்பதை அறிந்த பிறகு, அவர் தனது காதலை கைவிடுகிறார். தான் சண்முகதின் இரண்டு குழந்தைகளின் தாய் என்று பிரியா சொல்வதை பிரகாஷ் கேட்கிறான். இதனால் தங்கள் திருமணத்தின்போது சண்முகத்தை கொல்ல பிரகாஷ் தனது அடியாட்களை ஏவுகிறார். ஆனால் அவர்கள் சண்முகத்தை எதுவும் செய்ய முடிவதில்லை.  திருமணத்தை நிறுத்திய பிரியாஷ் பிரியாவை அவமதிக்கிறார். பிரியா அந்த இடத்தை விட்டு வெளியேறுகிறாள். இறுதியில், சண்முகம் பிரியாவும் ஒன்று சேர்கின்றனர்.

நடிகர்கள் 

சண்முகமாக பிரபு 
பிரியாவாக மீனா
சந்துருவாக கரண்
பிரகாசாக இராஜீவ் கிருஷ்ணா 
பிரியாவின் தந்தையாக ஜெய்கணேஷ் 
பிரியாவின் தாய் சாரதாவாக லட்சுமி 
டெல்லி கணேஷ்
ரமேசாக தேவன் 
காசியாக எஸ். எஸ். சந்திரன் 
சபாபதியாக தாமு 
கவிதாவாக பி. ஸ்வேதா 
 அனிதாவாக பேபி அஸ்வினி
 லதாவாக லதா

இசை 
படத்தின்றாக இசையை இளையராஜா மேற்கொள்ள, ஃபைவ் ஸ்டார் ஆடியோ பாடல்களை வெளியிட்டது. பாடல்கள் நேர்மறையான விமர்சனங்களைப் பெற்றன.{

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
இளையராஜா இசையமைத்த திரைப்படங்கள்
பிரபு நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
டெல்லி கணேஷ் நடித்த திரைப்படங்கள்
ஜெய்கணேஷ் நடித்த திரைப்படங்கள்
குஞ்சன் சக்சேனா: கார்கில் கேர்ள்

குஞ்சன் சக்சேனா: கார்கில் கேர்ள் (Gunjan Saxena: The Kargil Girl) என்பது 2019 இந்தியாவின் இந்தி மொழியில் எழுதப்பட்ட வாழ்க்கை வரலாற்றுத் திரைப்படமாகும். சரண் சர்மா என்பவர் இதை இயக்கி, தர்மா என்ற தயாரிப்பு நிறுவனமும், ஜீ ஸ்டுடியோஸ் என்ற தயாரிப்பு நிறுவனமும் தயாரித்திருந்தது. இப்படத்தில் ஜான்வி கபூர் என்ற நடிகை போர் விமானங்களில் நியமிக்கப்பட்ட முதல் இந்திய பெண் இந்திய வான்படை விமானிகளில் ஒருவரான குஞ்சன் சக்சேனாவாக நடித்திருந்தார். பங்கஜ் திரிபாதி, அங்கத் பேடி ஆகியோரும் துணை வேடங்களில் நடித்திருந்தனர்.

முதன்மை புகைப்படம் எடுத்தல் 2019 பிப்ரவரியில் தொடங்கி அக்டோபரில் முடிந்தது. இது இலக்னோ முழுவதும் பரவலாக படமாக்கப்பட்டது. கோவிட்-19 பெருந்தொற்று காரணமாக, படம் திரையரங்கில் வெளியிட முடியவில்லை. எனவே நெற்ஃபிளிக்சில் வெளியானது.  இது 2020 ஆகத்து 12 அன்று உலகளவில் வெளியிடப்பட்டது.

நடிகர்கள் 

 இந்திய வான்படை விமானி குஞ்சன் சக்சேனாவாக ஜான்வி கபூர்
 இளம் குஞ்சனாக இரிவா அரோரா
 குஞ்சனின் தந்தை அனுப் சக்சேனாவாக பங்கஜ் திரிபாதி
 குஞ்சனின் சகோதரர் அன்சுமான் சக்சேனாவாக அங்கத் பேடி
 இளம் அன்சுமனாக ஆர்யன் அரோரா
 குஞ்சனின் தாய் கீர்த்தி சக்சேனாவாக ஆயிசா ராசா மிசுரா 
 கட்டளை அதிகாரி கௌதம் சின்காவாக மானவ் விஜ்
 போர் தளபதி திலீப் சிங்காக வினீத் குமார் சிங்
 தலைமை பயிற்றுவிப்பாளராக அசிசு அகுஜாவாக சந்தன் கே ஆனந்த்

தயாரிப்பு 
இப்படத்திற்கான முதன்மை புகைப்படம் 2019 பிப்ரவரியில் தொடங்கப்பட்டது, படம் இலக்னோவில் விரிவாக படமாக்கப்பட்டது. படத்தின் படப்பிடிப்பு, மூன்று மாதங்கள் தொடர்ந்த போதிலும், மோசமான வானிலை காரணமாக, மே 2019 இல் நிறுத்தப்பட்டது. ஆனால் பின்னர் அதே மாதத்தில் மீண்டும் தொடங்கியது. படத்தின் முதல் அட்டவணை 24 மே 2019 அன்று நிறைவடைந்தது. 

சூலை மாதம் இலண்டனில் சில காட்சிகளை படமாக்க குழு திட்டமிட்டிருந்தாலும், இதனைசியார்சியாவுக்கு மாற்ற குழு திட்டமிட்டது. நாட்டின் வடகிழக்கு பகுதியில் சியார்சியாவின் உயரமான பகுதிகளைக் கொண்டுள்ள காசுபெகி என்ற ஊரில் படமாக்க குழு திட்டமிட்டது. இந்த நகரம் கடல் மட்டத்திலிருந்து 5700 அடிக்கு மேல் அமைந்துள்ள ஒரு மலைப்பிரதேசமாகும். ஜான்வி கபூர் மற்றும் அங்கத் பேடி இருவரும் தங்கள் பாத்திரங்களுக்கான உடற்தகுதியைப் பராமரிப்பதற்கான காட்சிகளை படமாக்கியுள்ளனர். அவருடன் பயிற்சியாளர் பிரின்ஸ்டன் மிராண்டாவும் இருக்கிறார். படத்தின் படப்பிடிப்பு 29 திசம்பர் 2019 அன்று முடிக்கப்பட்டது.

ஒலிப்பதிவு 
கௌசர் முனீர் எழுதிய பாடல்களுடன், இப்படத்திற்கு அமித் திரிவேதி இசையமைத்துள்ளார்.

மேற்கோள்கள்

வெளி இணைப்புகள் 
 
இந்திய இந்தித் திரைப்படங்கள்
2020 இந்தித் திரைப்படங்கள்
கனவே கலையாதே

கனவே கலையாதே (Kanave Kalaiyadhe)  என்பது  1999 ஆண்டைய இந்திய தமிழ் காதல் நாடக திரைப்படம் ஆகும். வ. கௌதமன் இயக்கிய. இப்படத்தில் முரளி, சிம்ரன் ஆகியோர் முக்கிய வேடங்களில் நடித்துள்ளனர். சிம்ரன் தனது திரை வாழ்க்கையில் இப்படதில் முதல் முறையாக இரட்டை வேடத்தில் நடித்தார். படத்திற்கான இசையை தேவா மேற்கொண்டார். இதை சிவசக்தி மூவி மேக்கர்ஸ் தயாரித்தது. படம் விமர்சகர்களிடமிருந்து கலவையான விமர்சனங்களைப் பெற்றது.

கதை 
ஆனந்த் ( முரளி ), அமிர்தா ( சிம்ரன் ) ஆகியோர் காதலர்கள். அமிர்தா ஒரு பஞ்சாபி, ஆனந்த் ஒரு தமிழர். திருமணத்திற்கு அமிர்தாவின் பெற்றோரின் ஒப்புதல் பெற, ஆனந்த் பஞ்சாபில் உள்ள அமிர்தாவின் வீட்டிற்கு செல்கிறார். அவர்கள் ஒன்று சேர்வதற்கு முன்பு, அமிர்தாவும் அவரது குடும்பத்தினரும் ஒரு விபத்தில் இறந்துவிடுகிறார்கள். அமிர்தாவின் பிரிவினையைத் தாங்க முடியாத ஆனந்த் மனச்சோர்வுக்குள்ளாகிறார். அவர் புதிய வாழ்க்கையைத் தொடங்கவேண்டும் என்று அவரது நண்பர்கள் அவரை சென்னைக்கு அழைத்து வருகின்றனர். அங்கு, அமிர்தாவைப் போன்ற தோற்றம் கொண்ட சாரதாவை (சிம்ரன்) பார்த்து ஆச்சர்யம் கொள்கிறார். துவக்கத்தில் இருவர்ருக்குமிடையில் ஏற்படும் சிக்கல்களுக்குப் பிறகு, ஆனந்தும் சாரதாவும் ஒருவருவரையொருவர் புரிந்துகொண்டு திருமணம் செய்து கொள்ள முடிவு செய்கிறார்கள். ஆனால் இந்த கட்டத்தில், சாரதாவின் பழைய காதலரான சேகர் (சக்தி குமார்) அவளுக்காக இன்னும் காத்திருப்பதை ஆனந்த் அறிகிறார். விதியின் இந்த விசித்திரமான விளையாட்டு எவ்வாறு முடிகிறது என்பதே முடிவு?

நடிகர்கள் 

ஆனந்தாக முரளி 
அமிர்தா / சாரதாவாக சிம்ரன் 
சாரதாவின் தந்தையாக டெல்லி கணேஷ் 
பாப்ரா ரயானாக சின்னி ஜெயந்த்
பண்ணீராக சார்லி 
செல்வமாக தாமு 
சேகராக சக்தி குமார்
மேலாளராக ராஜீவ் 
கயல்விழியாக கோவை சரளா 
சண்டையிடுபவராக பொன்னம்பலம் 
மானேஜரின் மனைவியாக சபிதா ஆனந்த் 
சர்தார்ஜி யோகராஜ் சிங் 
சிறப்புத் தொற்றத்தில் ராம்ஜி

தயாரிப்பு 
இத்திரைப்படமானது அமிர்தசரசில் உள்ள பொற்கோயில், ஜாலியன்வாலா பாக், சண்டிகரில் பாறைப் பூங்கா, வாகா எல்லை, அனந்தபூர் சாஹிப். கல்சா பந்த் நிறுவப்பட்ட 300 வது ஆண்டு விழா கொண்டாட்டங்கள் போன்ற பகுதிகளில் படப்பிடிப்பு நடந்தது.

இசை 
கனவே கலயாதே படத்தில் இடம்பெற்ற ஆறு பாடல்களுக்கும் தேவா இசையமைத்தார். படல்களை வாலி, வைரமுத்து, பொன்னியின் செல்வன் ஆகியோர் எழுதினர்.

வரவேற்பு 
இந்து எழுதிய விமர்சனத்தில் "சிவசக்தி மூவி மேக்கர்ஸ்"சின், "கனவே கலையாதே" படத்தை அதன் அறிமுக இயக்குநர் வி. கௌதமனால் சுவையாகவும், உணர்ச்சி நிறைந்த திருப்பங்கள் கொண்டதாகவும் எடுக்கபட்டுள்ளது. முன்னணி ஜோடிகளான, முரளியும், சிம்ரனும் தங்கள் பாத்திரங்களை ஆழமாக வெளிப்படுத்தியுள்ளனர். இயக்குநர் தனது திரைக்கதை மூலம் முதல் பாதியை நல்ல வேகத்தில் கொண்டு செல்கிறார் ".

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1999 தமிழ்த் திரைப்படங்கள்
அறிமுக இயக்குநர் திரைப்படங்கள்
டெல்லி கணேஷ் நடித்த திரைப்படங்கள்
சார்லி நடித்த திரைப்படங்கள்
விவசாயி மகன்

விவசாயி மகன் (Vivasaayi Magan) என்பது 1997 ஆம் ஆண்டய இந்திய தமிழ் திரைப்படம் ஆகும். இப்படத்தை ராமராஜன் இயக்க, ராணி அழகப்பன் தயாரித்துள்ளார். இப்படத்தில் ராமராஜன், தேவயானி, கே. ஆர். விஜயா, வடிவேலு ஆகியோர் முக்கிய வேடங்களில் நடித்துள்ளனர். இந்த படத்திற்கு சிற்பி இசை அமைத்துள்ளார்.

நடிகர்கள் 

ராமராஜன்
தேவயானி
கே. ஆர். விஜயா
ராஜீவ்
வீரா
வடிவேலு (நடிகர்)
ஜெயசிறீ
ஜூனியர் பாலையா
சந்தான பாரதி
காந்திமதி (நடிகை)
அனுஜா
எஸ். என். பார்வதி 
தாரினி
மகிமா
வாசுகி
ஒரு விரல் கிருஷ்ணா ராவ்
 வாசு (நகைச்சுவை நடிகர்)
மதன் பாப்

இசை 
படத்திற்கு சிற்பி இசையமைத்துள்ளார்.

வரவேற்பு 
ஜியோசிட்டீஸ் எழுதியது "விவசாயி மகனின் அறுவடை இன்னும் சிறப்பாக இருந்திருக்கலாம்".

குறிப்புகள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
1997 தமிழ்த் திரைப்படங்கள்
சிற்பி இசையமைத்த திரைப்படங்கள்
கே. ஆர். விஜயா நடித்த திரைப்படங்கள்
வடிவேலு நடித்த திரைப்படங்கள்
காந்திமதி நடித்த திரைப்படங்கள்
சின்னமுத்து (திரைப்படம்)

சின்ன முத்து (Chinna Muthu) என்பது 1994 ஆம் ஆண்டய இந்தியத் தமிழ் அதிரடி நாடகத் திரைப்படம் ஆகும். சண்முக சுந்தரம் இயக்கிய. இப்படத்தில் ராதாரவி முக்கிய வேடத்தில் நடிக்க, ராஜீவ், ஒய். ஜி. மகேந்திரன், வைஷ்ணவி, சந்திரசேகர் ஆகியோர் துணை வேடங்களில்  நடித்துள்ளனர்.

நடிகர்கள் 

 சின்னா முத்துவாக ராதாரவி 
 முக்கையனாக ராஜீவ் 
 பத்மசிறீ
 இரவிகாந்த் 
 ஒய். ஜி. மகேந்திரன் 
 சந்திரசேகர் 
 தங்கரசுவாக ரூபேஷ் ராஜ் 
 சென்பகமாக ஆசா

தயாரிப்பு 
முன்னதாக அண்ணாமலை (1992) படத்திற்கான உரையாடல் எழுத்தாளராக பணியாற்றிய சண்முக சுந்தரம் இப்படத்த்தை இயக்கியுள்ளார். ராதாரவி முதன்மை வேடத்தில் நடித்தார், இது அவரின் தயாரிப்பு நிறுவனத்தில் தயாரித்த மூன்றாவது படம் ஆகும்.

ஒலிப்பதிவு 
படத்திற்கான இசையை தேவா மேற்கொண்டார்.

வெளியீடும், வரவேற்பும் 
சின்ன முத்து 19 பிப்ரவரி 1994 இல் வெளியிடப்பட்டது.  ராதா ரவியின் நடிப்பை "அவரின் நடிப்பு மிகை நடிப்பாக இருந்தது" என்றும், அவரது "முந்தைய தயாரிப்புகள் மிகச் சிறந்த முயற்சிகள்" என்றும் இந்தியன் எக்ஸ்பிரஸ் எதிர்மறையான விமர்சனத்தை அளித்தது.

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1994 தமிழ்த் திரைப்படங்கள்
ராதாரவி நடித்த திரைப்படங்கள்
என் வீடு என் கணவர்

என் வீடு என் கணவர் (En Veedu En Kanavar) (வெளியீட்டுக்கு முன்பு மனைவியை காதலி என அழைப்பட்டது) 1990 ஆம் ஆண்டய இந்திய தமிழ் காதல் திரைப்படம்  ஆகும். சென்பாக ராமன் இயக்கிய இப்படத்தில் சுரேஷ்  நதியா ஆகியோர் முதன்மைப் பாத்திரங்களில் நடித்துள்ளனர். இவர்களுடன் ராஜீவ், மனோரமா போன்றோர் இதர பாத்திரங்களில் நடித்துள்ளனர்.

நடிகர்கள் 
சுரேஷ் ராஜாவாக
நதியா ராதாவாக
ராஜீவ் குமாராக
மனோரமா
மாதுரி
செந்தில்
எஸ். எஸ். சந்திரன்
ஜெய்கணேஷ்
டெல்லி கணேஷ்
அஜித் குமார் "என் கண்மணி" பாடலில் பள்ளி மாணவனாக

தயாரிப்பு 
இப்படத்திற்கு முதலில் மனைவியைக் காதலி என பெயரிடப்பட்டது. படத்தின் தயாரிப்பு மற்றும் தணிக்கைப் பணிகள் 1988 இல் நிறைவடைந்தன. என்றாலும் 1990 இல்தான் படம் வெளியிடப்பட்டது. படத்தில் இடம்பெற்ற "என் கண்மணி" பாடலில் பள்ளி மாணவனாக அஜித் குமார் ஒரு பள்ளி சிறுவனாக நடித்துள்ளார். இதனால் இது திரையில் அவரது முதல் தோற்றமாக ஆனது.

மேற்கோள்கள் 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
நதியா நடித்த திரைப்படங்கள்
மனோரமா நடித்த திரைப்படங்கள்
செந்தில் நடித்த திரைப்படங்கள்
டெல்லி கணேஷ் நடித்த திரைப்படங்கள்
அஜித் குமார் நடித்துள்ள திரைப்படங்கள்
எஸ். எஸ். சந்திரன் நடித்த திரைப்படங்கள்
ஜெய்கணேஷ் நடித்த திரைப்படங்கள்